钦定古今图书集成/理学汇编/学行典/第208卷 > 刘悌
## 钦定古今图书集成/理学汇编/学行典/第208卷 > 刘悌

按《宁波府志》：“刘悌，字崇义，天性孝友，座右尝书‘色难’
二字以自省。家中落而二亲目双瞽，悌率其妇宛转扶掖之，自服御几杖及吐壶秽器，必手自澣涤，甘旨
滫瀡，杂然并陈。父先卒，与母同卧起，有所患苦，必曲
承之，或中夜不寐，呼之即十起不倦。后贫苦日甚，事
之愈谨。忽一旦遘疾，先母卒。卒之日，促从兄扶至别”
室，曰：“奈何死母寝所？”兄扶掖出，目始瞑。